《题清水寺》
宋代·曾从龙

壁立峥嵘万仞峰，骑鲸俄蜕葛陂筇。
空流诗句传千古，今在蓬陂第几重。
岩上胜游成幻梦，壁间遗迹暗尘容。
山僧好把纱笼护，莫学暗黎饭后钟。

作者简介：（?—1236）泉州晋江人，初名一龙，字君锡。宁宗庆元五年进士第一。历给事中，兼直学士院。嘉定六年进对，上言修德政，蓄人材，饬边备。为湖南安抚使，抚安峒民，威惠并行，兴学养士，湘人立石纪之。理宗时，累进知枢密院事兼参知政事，以枢密使督视江淮、荆襄军马。